रिसर्चर्स ने कहा- उनका व्यापार बंद करें, उन्हें गुफाओं में ही रहने दें
Bats and human health Connection - Why Do Bats Have So Many Viruses? साइंटिस्ट्स का कहना है कि आने वाले सालों में महामारी से बचने के लिए हमें चमगादड़ों को परेशान न करने और उन्हें उनके प्राकृतिक वातावरण में ही रहने देने की जरूरत है
साइंटिस्ट्स का कहना है कि आने वाले सालों में महामारी से बचने के लिए हमें चमगादड़ों को परेशान न करने और उन्हें उनके प्राकृतिक वातावरण में ही रहने देने की जरूरत है। 'द लांसेट प्लैनेटरी हेल्थ' में पब्लिश हुई एक स्टडी में ये बात कही गई है।
शोधकर्ता स्टीवन ए ओसोफ्स्की ने कहा- हमें इंसानियत बनाए रखनी चाहिए। हम चमगादड़ों का शिकार करना, उन्हें खाना और व्यापार करना बंद कर दें, उनकी गुफाओं को तबाह न करें, उन्हें उनके प्राकृतिक घर (गुफाओं) में रहने दें, पर्यावरण को नुकसान न पहुंचाएं, पेड़ों को न काटें तो हम भविष्य में होने वाली महामारी की संभावना को कम कर सकते हैं।
पर्यावरण और इंसानों के बीच रिश्ते सुधारने की जरूरत 
स्टडी में कहा गया- पर्यावरण और इंसानों के बीच रिश्ते सुधारने की जरुरत है। लोगों को समझना होगा कि पर्यावरण सरंक्षण जरूरी है। अगर हम पर्यवरण को तबाह करने की जगह उसे बचाने लगेंगे तो समस्याओं के हल मिल जाएंगे। चमगादड़ जीवित रहने के लिए मच्छरों, खटमल, दीमक जैसे छोटे कीड़े खाते हैं, इससे हमें इन परजीवियों से फैलने वाली कई तरह की बीमारियों नहीं होती। उसी तरह हमें भी चमगादड़ों को उनके प्राकृतिक वातावरण (गुफाओं) में ही रहने देना चाहिए, जिससे वो हमारे डायरेक्ट कॉन्टैक्ट में न आएं और हम महामारी से बच सकें।
कोविड-19 चमगादड़ के जरिए फैला
शोधकर्ताओं के मुताबिक, दुनियाभर में चमगादड़ 200 से ज्यादा कोरोना वायरस के वाहक हैं, लेकिन चीन के वुहान से फैले कोरोना वायरस (कोविड-19) के बारे में ज्यादातर एक्स्पर्ट्स का कहना है यह चमगादड़ (हॉर्सशू बैट) के जरिए फैला। हालांकि ये साफतौर पर साबित नहीं हो पाया, लेकिन ज्यादातर रिसर्च इसकी ओर इशारा करती हैं।
वर्ल्ड हेल्थ ऑर्गेनाइजेशन (WHO) के मुताबिक, इंसान सीधी तौर पर चमगादड़ के संपर्क में नहीं आते, इसलिए इसका पता लगाना और जरूरी है। साइंटिस्ट्स का कहना है कि हो सकता है चमगादड़ ने दूसरे जानवर को संक्रमित किया हो जिससे वायरस इंसान तक पहुंचा हो।
चमगादड़ रेबीज और निपाह वायरस भी फैलाता है
टोरंटो हेल्थ साइंस सेंटर की माइक्रोबायोलॉजिस्ट डॉ. समीरा मुबारेका कहती हैं, यह पहली बार नहीं है जब इंसानों में किसी बीमारी की वजह के रूप में चमगादड़ का नाम आया है। यह कई तरह के वायरस का वाहक है जो पहले भी साबित हो चुका है। चमगादड़ की कुछ प्रजातियां रेबीज, इबोला और निपाह वायरस की भी वाहक रही हैं।
कोरोना वायरस जानवरों में पाया जाता है
अमेरिका के सेंटर फॉर डिसीज कंट्रोल एंड प्रिवेंशन के मुताबिक, कोरोना वायरस खास किस्म के वायरस का एक समूह है जो विशेषतौर पर जानवरों में पाया जाता है। इसे साइंटिस्ट 'जूनोटिक' कहते हैं। इसका मतलब है दुर्लभ स्थिति में यह जानवरों से निकलकर इंसानों को संक्रमित कर सकता है।
कुछ चुनिंदा कोरोना वायरस ऐसे हैं जो इंसानों के लिए काफी खतरनाक माने जाते हैं, जैसे मिडिल ईस्ट रेस्पिरेट्री सिंड्रोम (MERS) का कारण बनने वाला मेर्स वायरस और सीवियर एक्यूट रेस्पिरेट्री सिंड्रोम (SARS)। इसलिए आसान भाषा में कहें तो सार्स भी एक तरह का कोरोना वायरस है, लेकिन कोविड-19 इन दोनों से ज्यादा खतरनाक वायरस साबित हुआ।
वायरस चमगादड़ को संक्रमित नहीं करता, लेकिन हमारे लिए खतरनाक 
चमगादड़ पर 50 साल से अधिक समय से रिसर्च कर रहे वेस्टर्न ऑन्टेरियो युनिवर्सिटी के प्रो ब्रॉक फेंटॉन के मुताबिक, चमगादड़ में एक समय में कई वायरस हो सकते हैं। यह उसकी खासियत में से एक है लेकिन वायरस उसे संक्रमित नहीं कर पाते।
स्टैनफोर्ड यूनिवर्सिटी के प्रोफेसर स्टीफन लुबी का कहना है कि रात को निकलने वाले चमगादड़ के शरीर में एक विशेष प्रकार की एंटीबॉडीज पाई जाती हैं। इसी कारण से वायरस चमगादड़ को प्रभावित नहीं कर पाता। यह वायरस चमगादड़ के शरीर में सुप्त अवस्था में पड़ा रहता है, जिसे शेडिंग कहते हैं। जब चमगादड़ कोई फल खाता है या ताड़ी जैसा कोई पेय पीता है तो वायरस चमगादड़ से उन चीजों में प्रसारित हो जाता है।
यह खबरें भी पढ़ सकते हैं...
अफ्रीका में सूखा पड़ने की आशंका 100% बढ़ी, ग्लोबल वॉर्मिंग से तापमान तेजी से बढ़ रहा
क्लाइमेट चेंज की वजह से ईस्ट अफ्रीका में सूखा पड़ने की आशंका 100% बढ़ गई है। इसका खुलासा वर्ल्ड वेदर एट्रिब्यूशन (WWA) की रिपोर्ट में हुआ है। न्यूयॉर्क टाइम्स की रिपोर्ट के मुताबिक, WWA की रिपोर्ट में कहा गया है कि ढाई साल से अफ्रीका में एवरेज से कम बारिश हुई और ज्यादातर वक्त मौसम गर्म रहा। पूरी खबर पढ़ें...